நற்செய்தி ஞாயிறு பள்ளிப் பாடங்கள்
பாடம் 7 – மோசேக்கு பத்துக் கட்டளைகள் கொடுக்கப்படுதல்
படம்: 9
நோக்கம்: தேவன் பரிசுத்தர் என்றும், அவரை ஆராதிக்கவும் அவருக்காக வாழவும் எப்படி என்று காட்ட அவர் நமக்குப் பத்துக் கட்டளைகளைக் கொடுத்திருக்கிறார் என்றும் கற்பித்தல்.
ஆசிரியர் ஆயத்தம்: இந்தப் பாடத்தை ஆயத்தப்படுத்தும்போது தொடர்ந்து தேவனை ஆராதித்துச் சேவிக்க அவர் உதவும்படி கேளுங்கள். பின்னர் யாத்திராகமம் 19-ஐயும் பாடத் திட்டத்தையும் வாசித்து ஆராயுங்கள்.
மனப்பாட வசனம்: ஏசாயா 6:3 – “சேனைகளின் கர்த்தர் பரிசுத்தர், பரிசுத்தர், பரிசுத்தர்.”
பாடத் திட்டம்
அறிமுகம்
தங்கள் தகப்பனையோ தாயையோ மிகவும் பிரியப்படுத்த விரும்பினால் என்ன செய்வார்கள் என்று வகுப்பினரிடம் கேளுங்கள்.
எடுத்துக்காட்டாக, தகப்பன் வேலை முடிந்து திரும்பும்போது நிழலில் உட்கார ஒரு நாற்காலியை ஆயத்தமாக வைக்கலாம்.
இன்றைய போதனையின் முக்கிய குறிப்புகள்
1. நம் பரலோகத் தகப்பனாகிய தேவன் தம்மை எப்படி மிகச் சிறப்பாகப் பிரியப்படுத்தலாம் என்று தம் ஜனங்களுக்குக் கற்பிக்க விரும்பினார். கீழ்ப்படிய அவர்களுக்கு 10 கட்டளைகளைக் கொடுத்தார். ஆனால் முதலில் இந்தக் கட்டளைகளைப் பெற மக்கள் ஆயத்தப்பட வேண்டியிருந்தது.
2. கடந்த வாரத்தின் மனப்பாட வசனத்தை மீள்பார்வை செய்யுங்கள். தேவன் வாக்குக் கொடுத்தபடியே ஆபிரகாமின் குடும்பம் மிகப் பெரிதாக வளர்ந்தது. படம் 9-ஐக் காட்டுங்கள். இவர்கள் எல்லாரும் ஆபிரகாம், ஈசாக்கின் வழித்தோன்றல்கள். மோசேயைச் சுட்டிக்காட்டுங்கள். இவர் அவர்களுடைய தலைவர்.
3. படத்தை எடுத்து வையுங்கள். யாத்திராகமம் 19:5, 9-13-ன் கதையைச் சொல்லுங்கள். இந்த ஜனங்களை ஒரு பெரிய தேசமாக்க தேவன் தெரிந்துகொண்டார். அவரை எப்படி ஆராதிக்கவும் சேவிக்கவும் வேண்டும் என்று அவர்களுக்குக் கற்பிப்பார். பிள்ளைகள் இதை நடிக்கலாம்: அவர்கள் தங்களையும் தங்கள் ஆடைகளையும் துவைக்க வேண்டும். மலையைச் சுற்றி ஒரு கோடு போட வேண்டும்; யாரும் அதைக் கடக்கக்கூடாது. தேவன் பரிசுத்தர்; மக்கள் பாவிகள். பாவிகள் தேவனுக்கு அருகே வர முடியாது. காயீன், நோவாவின் கதைகளைப் பிள்ளைகளுக்கு நினைவூட்டுங்கள். மனப்பாட வசனம் ஆதியாகமம் 4:7-ஐ மீள்பார்வை செய்யுங்கள்.
4. 2 நாட்களுக்குப் பின் மோசே மலையில் ஏறினான். யாத்திராகமம் 19:16-20-ன் கதையைச் சொல்லுங்கள்.
5. மோசே தேவனுடைய கட்டளைகளுடன் திரும்பினான். படம் 9-ஐ மீண்டும் காட்டுங்கள். மலைமேல் இருக்கும் மேகத்தைச் சுட்டிக்காட்டுங்கள். தேவனுடைய பிரசன்னம் மேகத்தால் மறைக்கப்பட்டிருந்தது.
மீள்பார்வை
தேவன் தம் அன்பினால் தம் ஜனங்களுக்குப் பத்துக் கட்டளைகளைக் கொடுத்தார்; அவற்றின் மூலம் அவர்கள் அவரை நேசிக்கவும் ஆராதிக்கவும், ஒருவரையொருவர் நேசிக்கவும் அறிந்துகொள்வார்கள் என்று காட்டும்படி பாடத்தைச் சுருக்கமாக மீண்டும் பாருங்கள்.
மனப்பாட வசனத்தைக் கற்பித்தல்
பாடத்துக்கு நம் பதில்
ஒரு சிறுவன் அல்லது சிறுமி டின் கார் அல்லது பூ அலங்காரம் போன்ற அழகான, பூரணமான ஒன்றைச் செய்வதைப் பற்றிய ஒரு கதையைக் கற்பனை செய்து சொல்லுங்கள். பொருத்தமான எடுத்துக்காட்டைத் தேர்ந்தெடுங்கள். அது எவ்வளவு பூரணமானது என்றால், அதைச் செய்தவராகிய நீங்கள் தம்பி தங்கையைக்கூட அதைத் தொட அனுமதிக்க மாட்டீர்கள்; ஏனெனில் அவர்கள் அதைக் கெடுத்துவிடுவார்கள்.
தேவன் பூரணமானவர். அவர் பரிசுத்தர். நாம் பூரணமானவர்கள் அல்லர். நாம் அவர் அருகே வர முடியாது.
ஆபிரகாமின் குடும்பம் பெரிதாக வளரும் என்பது மட்டுமல்ல, அந்தக் குடும்பத்திலிருந்து தேவனுடைய குமாரனாகிய இயேசு கிறிஸ்து வருவார் என்றும் தேவன் வாக்குக் கொடுத்தார்; அவர் நம்மை மீண்டும் தேவனுடைய பிரசன்னத்துக்கு வழிநடத்தி, தேவனுடைய கட்டளைகளுக்கு எப்படிக் கீழ்ப்படிவது என்று காட்டுவார்.
